Okresná prokuratúra Žilina 
Moyzesova 20, 011 56 Žilina 1

Sp. zn. : 3 Pv 601/13/5511	Žilina, 13.12.2013
EEČ : 2-43-622-2013

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 156 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov a iné trestné činy

Rozhodol: 	prokurátor Okresnej prokuratúry Žilina
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
	
	XXXXX  dňa 05.12.2013 uzavrel pred probačným a mediačným úradníkom Okresného súdu v Žiline zmier s XXXXX, nakoľko obvinený XXXXX vyhlásil, že spáchal skutok, za ktorý je stíhaný, poškodenému uhradil dňa 10.12.2013 škodu vo výške 500,- € a na účet Krajskej prokuratúry Žilina zložil peňažnú sumu na všeobecne prospešné účely vo výške 120,- €, určenú podľa dohody o zmieri pre XXXXX, IČO: XXXXX, č. účtu XXXXX vedený v XXXXX,  vo výške 60,- € a na peňažnú pomoc poškodeným trestnými činmi vo výške 60,- €. 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Obv.odd. PZ Žilina - okolie pod spisovou značkou ORP-1505/ZO-ZA-2013.
	na tom skutkovom základe, že dňa 18.04.2013 v čase približne o 23.00 h pred hlavným vchodom do pohostinstva XXXXX v obci XXXXX udrel pravou zovretou rukou v päsť do ľavého oka XXXXX, nar. XXXXX, bytom XXXXX, XXXXX, na čo poškodený spadol na zem, kde ho následne XXXXX niekoľkokrát kopol do oblasti hlavy a rebier, následkom čoho XXXXX utrpel zranenia: zlomeninu spodiny ľavej očnice bez posunu úlomkov, pomliaždenie mäkkých častí hlavy v pravej temennozáhlavovej oblasti s kožnou oderkou, sprievodné známky zlomeniny očnice: voľný vzduch v očnici a zakrvácanie dutiny hornej čeluste vľavo, ktoré zranenia si vyžiadali dobu liečenia v trvaní 4 týždňov,

Odôvodnenie: 
	
	Poverený príslušník Obvodného oddelenia PZ Žilina- okolie uznesením sp. zn. ČVS:ORP-1505/ZO-ZA-2013 zo dňa 11.07.2013 podľa § 199 ods. 1 Tr. poriadku začal trestné stíhanie a súčasne podľa § 206 ods. 1 Tr. poriadku vzniesol obvinenie XXXXX, nar. XXXXX, pre prečin ublíženia na zdraví podľa § 156 ods. 1 Tr. zákona a prečin výtržníctva podľa § 364 ods. 1 písm. a) Tr. zákona, na tom skutkovom základe, že dňa 18.04.2013 okolo 23.00 hod. pred hlavným vchodom do pohostinstva XXXXX v obci XXXXX udrel pravou zovretou rukou v päsť do ľavého oka poškodeného XXXXX, nar. XXXXX, bytom XXXXX, XXXXX, načo poškodený spadol na zem, kde ho následne XXXXX niekoľkokrát kopol do oblasti hlavy a rebier. Týmto konaním XXXXX spôsobil poškodenému XXXXX otras mozgu, zlomeninu očnice ľavého oka, pričom musel byť hospitalizovaný 5 dní v XXXXX na traumatologickom oddelení a XXXXX určil dobu PN na 42 dní

	Po skončení skráteného vyšetrovania, Poverený príslušník Obvodného oddelenia PZ Žilina- okolie dňa 22.11.2013 predložil na tunajšiu prokuratúru spisový materiál spolu s návrhom na podanie obžaloby. Prokurátor tunajšej prokuratúry dňa 22.11.2013 vydal súhlas na vykonanie mediácie probačnému a mediačnému úradníkovi Okresného súdu Žilina. Po ukončení mediácie probačný a mediačný úradník Okresného súdu Žilina dňa 12.12.2013 predložil na tunajšiu prokuratúru spisový materiál spolu so súhlasom obvineného a poškodeného k mediácii.  
     
	Preskúmaním príslušného spisového materiálu som zistil, že v predmetnej veci sa koná o prečine, na  ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Tr. poriadku.

	Obvinený XXXXX a poškodený XXXXX uzavreli dňa 05.12.2013 dohodu o zmieri, v rámci ktorej obvinený poškodenému  uhradil požadovanú náhradu škody vo výške 500,- €, pričom poškodený vyhlásil, že týmto sú jeho nároky voči obvinenému v celom rozsahu uspokojené.

	Obvinený slobodne, vážne, zrozumiteľne a určito vyhlásil, že spáchal skutok, za ktorý je stíhaný. Dňa 09.12.2013 obvinený zložil na účet Krajskej prokuratúry v Žiline peňažnú sumu na všeobecne prospešné účely vo výške 120,- €, určenú podľa dohody o zmieri pre XXXXX, IČO: XXXXX, č. účtu XXXXX vedený v XXXXX vo výške 60,- € a na peňažnú pomoc poškodeným trestnými činmi vo výške 60,- €. Táto suma je primeraná závažnosti spáchaného trestného činu.

	Obvinený a poškodený s týmto spôsobom vybavenia veci vyslovili súhlas. 

	Z odpisu registra trestov obvineného XXXXX vyplýva, že bol súdne trestaný a síce v roku 1993, avšak na menovaného sa hľadí akoby nebol odsúdený a v doposiaľ nebol postihnutý pre priesuptok.

	Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvinenéhoj a na jeho osobné a majetkové pomery som dospel k záveru, že takýto spôsob rozhodnutia je dostačujúci. 

	Vzhľadom na uvedené skutočnosti som rozhodol tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu nie je prípustná sťažnosť.

JUDr. Marcel Gondžur
prokurátor